|  |
| --- |
| **DOKUMENT ZA INTERNETSKO SAVJETOVANJE O NACRTU OPĆEG AKTA** |
| **Nacrt Odluke** **o izmjenama Odluke o naknadama predsjedniku, potpredsjednicima i članovima** **Županijske skupštine Koprivničko-križevačke županije i njezinih radnih tijela**  |
| **KOPRIVNIČKO-KRIŽEVAČKA ŽUPANIJA** |
| **Početak savjetovanja****20. siječnja 2023.** | **Završetak savjetovanja** **18. veljače 2023.** |

RAZLOG DONOŠENJA

|  |
| --- |
| Razlog pristupanja izradi izmjenama Odluke o naknadama predsjedniku, potpredsjednicima i članovima Županijske skupštine Koprivničko-križevačke županije i njezinih radnih tijela („Službeni glasnik Koprivničko-križevačke županije“ broj 11/14., 2/19., 9/20., 3/21. i 36/22.) posljedica je donošenja Zakona o izmjenama i dopunama Zakona o porezu na dohodak, objavljenog u „Narodnim novinama“ broj 151/22. Izmjenama Zakona koje su stupile na snagu 1. siječnja 2023. godine, izmijenjena je odredba članka 86. Zakona o porezu na dohodak kojom je za tijela i službe jedinica lokalne i područne (regionalne) samouprave propisana temeljna obveza isplate primitaka na žiroračun fizičkih osoba. Novom odredbom definirano je da će se primici plaćati na račun za plaćanje sukladno propisu kojim se uređuje platni promet kod banke, neovisno o tome da li je riječ o žiroračunu ili tekućem računu fizičke osobe.Važećom Odlukom o naknadama predsjedniku, potpredsjednicima i članovima Županijske skupštine Koprivničko-križevačke županije i njezinih radnih tijela utvrđeno je u člancima 5., 5.b i 6. da se naknada za rad u predstavničkom tijelu i radnim tijelima predstavničkog tijela kao i putnih troškova za potrebe održavanja istog, isplaćuje isključivo na žiro-račun člana predmetnog tijela pa je sukladno gore opisanim izmjenama Zakona istu potrebno izmijeniti. |

Pozivamo predstavnike javnosti da najkasnije do 18. veljače 2023. godine dostave svoje komentare na NacrtOdluke o izmjenama Odluke o naknadama predsjedniku, potpredsjednicima i članovima Županijske skupštine Koprivničko-križevačke županije i njezinih radnih tijela putem OBRASCA za savjetovanja na e-mail: helena.matica@kckzz.hr

Po završetku savjetovanja, svi pristigli doprinosi bit će javno dostupni na internetskoj stranici Koprivničko-križevačke županije te priloženi uz prijedlog akta o kojem će raspravljati Županijska skupština Koprivničko-križevačke županije.

Ukoliko ne želite da Vaš doprinos bude javno objavljen, molimo Vas da to jasno istaknete pri dostavi obrasca.

Zahvaljujemo na doprinosu u izradi što kvalitetnijeg Nacrta Odluke o izmjenama Odluke o naknadama predsjedniku, potpredsjednicima i članovima Županijske skupštine Koprivničko-križevačke županije i njezinih radnih tijela.

KLASA: 013-04/23-01/3

URBROJ: 2137-02/03-23-1

Koprivnica, 19. siječnja 2023.